Barranco de la Fuent de Basarán

Iste articlo tracta sobre o barranco de Basarán. Ta atros emplegos d'o toponimo Basarán, se veiga Basarán (desambigación).

O barranco de Basarán, de la Fuent de Basarán u de la Fuent Pepita ye un corso d'augua menor d'Aragón. Ye un afluent d'o río Forcos por a dreita, que transcorre tot por adintro d'o que enantes yera o termin municipal de Basarán, en Sobrepuerto, actualment absorvito por o termin municipal de Broto. O nombre de Fuent Pepita dimana de lo nombre popular de la fuent mas baixa en o casar de Basarán, en o cabo-baixo la villa, conforme se i puya dende Bergua, pus ixa fuent y l'arrigacho que en brinca ye un d'os suyos vivers prencipals.

 Hidrografía 

O barranco tiene una cuenca con firme deslivel y en forma d'embudo, limitada en o nor-ueste por o tozal a on que se troba o lugar mesmo de Basarán y en o sud-este por o tozal d'a Corona, y entremistanto por a loma que se prolarga fendo un semicerclo entre es dos y que ye una estribación de la serreta de Santa Cruz. Tiene d'afluents os diferents arrigachos que baixan dende a loma d'a Canyosa.

 Se veiga tamién 

Barranco de Bergazo.
Barranco de Grixal.
Barranco d'as Tabletas.
Barranco de l'Abet.
Paco de Basarán.

Categoría:Sobrepuerto
Basaran
Basaran
Basarán